open-index/open-wikipedia-markdown huggingface dataset:
கொரியாவில் சமயம்

**கொரியாவில் சமயம்** (*Religion in Korea*) பல்வேறுபட்ட மரபுகளை உள்ளடக்குகிறது. கொரியாவின் அல்லது கொரிய மக்களின் உள்நாட்டுச் சமயம் கொரியச் சாமனியம் எனும் வெறியாட்டச் சடங்குகள் ஆகும். கொரிய வரலாற்றில் பழைய நூற்றாண்டுகளில் புத்தமதம் ஓங்கியிருந்த்து. எனினும் இது யோசியோன் பேரரசில் பெரிதும் ஒடுக்கப்பட்டது. இக்காலத்தில் கொரியக் கன்பியூசனியம்அரசு சமயமாக ஆதரிக்கப்பட்டது. 19 ஆம் நூற்றாண்டின் பிற்பகுதியில் அறிவாளிகளால் யோசியோன் ஆட்சியின் இறுதிப் பத்தாண்டுகளில் கிறித்துவம் பரப்பப்பட்டது. அப்போது கன்பியூசனியச் சமூகம் வேகமாக குலையலானது.

1945 ஆம் ஆண்டின் கொரியப் பிரிவினைக்குப் பின் வடகொரியாவிலும் தென்கொரியாவிலும்  சமய வாழ்க்கை அரசியல் சிந்தனைக் கட்டமைப்புகளால் பெரிதும் வேறுபடலானது:

* **[[தென்கொரியாவில் சமயம்]]** கிறித்துவ, புத்தமத எழுச்சியைக் கண்டது. பல பத்தாண்டுகளாக ஒடுக்கப்பட்ட கொரியச் சாமனியமும் மீளெழுச்சி கண்டது. இப்போது சாமனியர்கள் தம் வெறியாட்டச் சடங்குகளைத் தொடர்கின்றனர்.

* **[[வடகொரியாவில் சமயம்]]**அரசின் இறைமறுப்புக் கோட்பாட்டால் பொது இடங்களில் சமய நடவடிக்கைகள் கட்டுப்படுத்தப்பட்டன. அதே வேளையில் சியோந்தோயியம் எனும் கொரிய அகச் சமயம் அரசால் ஆதரிக்கப்படுகிறது and is allowing a small revival for Buddhism to occur

## மேலும் காண்க

தென்கொரியாவில் சமயம்
வடகொரியாவில் சமயம்

## மேற்கோள்கள்

## தகவல் வாயில்கள்
* James H. Grayson. *Korea - A Religious History*. Routledge, 2002. 
* Sang Taek Lee. *Religion and Social Formation in Korea: Minjung and Millenarianism*. Walter de Gruyter & Co, 1996. 

பகுப்பு:நாடுவாரியாக சமயங்கள்
ரதி அக்னிகோத்ரி

**ரதி அக்னிகோத்ரி** (பிறப்பு 10 திசம்பர் 1960) ஓர் இந்தியத் திரைப்பட நடிகை ஆவார். தமிழ், இந்தி, தெலுங்கு, கன்னடம் உள்ளிட்ட இந்திய மொழித் திரைப்படங்களில் நடித்துள்ளார். பாரதிராஜா இயக்கத்தில் வெளிவந்த புதிய வார்ப்புகள் திரைப்படத்தின் மூலமாக திரைப்படத்துறையில் அறிமுகமானார். ரஜினிகாந்த் நடித்த அன்புக்கு நான் அடிமை, கழுகு, முரட்டுக்காளை ஆகிய திரைப்படங்களில் கதாநாயகியாக நடித்துள்ளார்.

## வாழ்க்கைக் குறிப்பு
ரதி, மும்பையைச் சேர்ந்த தொழிலதிபர் அனில் விர்வானி என்பவரை 1985 பிப்ரவரி 2 அன்று திருமணம் செய்து கொண்டார். இவரின் தந்தை இறந்த போது, இந்தி திரையுலகில் முன்னணி கதாநாயகியாக இருந்தாலும், திரைப்படங்களில் நடிப்பதை நிறுத்திக் கொண்டார். 1987இல் இவர்களுக்கு *தனுஜ் விர்வானி* என்ற குழந்தை பிறந்த பின்னர் இவர் தனது கணவருடன் இணைந்து அவரது வணிக நடவடிக்கைகளில் பங்கெடுக்கத் தொடங்கினார்.

 30 ஆண்டுகள் திருமண வாழ்விற்கு பிறகு, 2015ஆம் ஆண்டில் *அனில் விர்வானியுடன்* திருமண முறிவைப் பெற்றுக் கொண்டார்.

### திரைப்படங்கள்

## மேற்கோள்கள்

## வெளியிணைப்புகள்
* 
*Rati Agnihotri's Profile 

பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
1991 இந்திய மக்கள்தொகைக் கணக்கெடுப்பு

**1991 இந்திய மக்கள் தொகைக் கணக்கெடுப்பு** *(1991 Census of India )* 13 ஆவது மக்கள் தொகைக் கணக்கெடுப்பு ஆகும். முன்னதாக  இக்கணக்கெடுப்புப் பணி 1871 ஆம் ஆண்டு தொடங்கி தொடர்ச்சியாக 10 ஆண்டுகளுக்கு ஒரு முறையென அதுவரை 12 கணக்கெடுப்புகள் நடத்தப்பட்டுள்ளன. இக்கணக்கெடுப்பின்படி இந்தியாவின் மக்கள் தொகை 838,583,988  ஆகும். கணக்கெடுப்புப் பணியில் 1.6 மில்லியன் நபர்கள் கணக்கெடுப்பாளர்களாக பணிபுரிந்தனர்.

## மத அடிப்படையில் மக்கள் தொகை

1991 ஆம் ஆண்டு மக்கள் தொகையில் 69.01 கோடி நபர்கள் இந்துக்கள் (81.53%) ஆவர். 10.67 கோடி நபர்கள் இசுலாமியர்கள் ஆவர்.
 
இந்தியாவில் உள்ள பிரதானமான சமயக் குழுக்களின் மக்கள் தொகைப் போக்குகள் 1951 ஆம் ஆண்டின் கணக்கெடுப்பு அடிப்படையில் இங்கு தரப்பட்டுள்ளது.

## மொழித் தரவுகள்

1991 ஆம் ஆண்டு கணக்கெடுப்பின்படி இந்தியாவில் 1576 மொழிகள் தாய்மொழியாக வரையறுக்கப்பட்டுள்ளன. மேலும், பத்து இலட்சத்திற்கும் மேற்பட்டவர்கள் தாய் மொழியாகப் பேசக்கூடிய மொழிகளாக  22 மொழிகள் உள்ளன. ஒரு இலட்சத்திற்கும் அதிகமானவர்கள் தாய் மொழியாகப் பேசக்கூடிய மொழிகளாக 50 மொழிகளும், 10,000 நபர்களுக்கு மேல் தாய் மொழியாகப் பேசக்கூடிய மொழிகள் 114 எனவும் கணக்கிடப்பட்டன. எஞ்சியிருக்கும் பிற மொழிகளை தாய் மொழியாகக் கொண்டவர்கள் மொத்தமாக 566,000 நபர்கள் எனவும் அறியப்பட்டது. 1991 கணக்கெடுப்பின்படி சமசுகிருதம் மொழியை 49,736 நபர்கள் பேசினர். 

## வேறுசில புள்ளி விவரங்கள்
*1991 ஆம் ஆண்டு அடிப்படையில் கணக்கெடுப்பில் உள்ள மொத்த ஊர்களின் எண்ணிக்கை 1702.
*கிளர்ச்சி காரணமாக 1991 ஆம் ஆண்டில் சம்மு காசுமீர் மாநிலத்தில் கணக்கெடுப்பு நடத்தப்படவில்லை. எனவே இம்மாநிலத்தின் மக்கள் தொகை எண்ணிக்கை அங்குள்ள சமயக்குழுக்களின் தரவுகள் மூலம் கணிக்கப்பட்டது.
*முன்னதாக 1981 ஆம் ஆண்டில் பிரிவினைவாதிகளின் கிளர்ச்சியால் அசாம் மாநிலத்தில் மக்கள் தொகைக் கணக்கெடுப்பு நடத்தப்பட்டிருக்கவில்லை. அப்பொழுதும் வரைபட முறையிலேயே கணிக்கப்பட்டது.

## மேற்கோள்கள்

## புற் இணைப்புகள்
*

பகுப்பு:இந்தியாவில் மக்கள் தொகைக் கணக்கெடுப்புகள்
பகுப்பு:1991
சிடீவியால் கிளைகோசைடு

**சிடீவியால் கிளைகோசைடுகள்** *(Steviol glycosides)* என்பவை தென் அமெரிக்காவின் சூரியகாந்திக் குடும்பத் தாவரம், சிடீவியா ரிபௌடியானாவின் இலைகளுக்கு இனிப்புச் சுவை கொடுப்பதற்குக் காரணமான வேதிச் சேர்மமாகும். சிடீவியா என்ற  பெயரிலும் வேறுபல வர்த்தகப் பெயர்களிலும் விற்கப்படும் சர்க்கரைப் பதிலீடுகளில் முக்கியமான உள்ளடக்கப் பொருள்களாக அல்லது தயாரிப்பு முன்னோடிகளாக இவை உள்ளன. சிடீவியா பிளேபோபைலா போன்ற தொடர்புடைய பிற இனங்களிலும், உரூபசு சிங்கை போன்ற பூக்கும் தாவரங்களிலும் இவை கிடைக்கின்றன. சிடீவியாவின் பிற இனங்களில் இது கிடைப்பதில்லை.

சிடீவியா ரிபௌடியானாவிலிருந்து கிடைக்கும்  சிடீவியால் கிளைகோசைடுகள்  சுக்ரோசை விட 30 முதல் 320 மடங்கு இனிப்பான இருக்கும் எனக் கருதப்படுகிறது. இந்த எண்கள் தொடர்பாக சில கருத்து வேறுபாடுகள் காணப்படுகின்றன. வெப்பத்தில், அமிலக்காரத்தில் இவை நிலைப்புத் தன்மை கொண்டுள்ளன. மேலும் சிடீவியால் கிளைகோசைடுகள் நொதித்தலுக்கு உட்படுவதில்லை. பல்வேறு சிறப்புகளைப் பெற்றிருப்பதால் இவை உணவுக் கூட்டுப்பொருள்களாகப் பயன்படுகின்றன. உடலுக்கு ஏற்றுக் கொள்ளும் அளவு, உடல் எடைக்கு ஏற்றபடி ஒரு நாளைக்கு 4மி.கி/கி.கி சிடீவியால் கிளைகோசைடுகள் எனக் கணக்கிடப்பட்டுள்ளது.

## மேற்கோள்கள்




பகுப்பு:கிளைக்கோசைடுகள்
பகுப்பு:இனிப்பூட்டிகள்
பகுப்பு:கார்பாக்சிலிக் அமிலங்கள்
இசுக்காண்டியம்(III) ஆக்சைடு

**இசுக்காண்டியம்(III) ஆக்சைடு** *(Scandium(III) oxide)* என்பது  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். உயர் உருகுநிலை கொண்ட அருமண் ஆக்சைடான இச்சேர்மம் இசுக்காண்டியா என்றும் அழைக்கப்படுகிறது. பொதுவாக மற்ற இசுக்காண்டியம் சேர்மங்களைத் தயாரிப்பதற்கு இசுகாண்டியம்(III) ஆக்சைடு பயன்படுகிறது. வெப்பம் மற்றும் மின்அதிர்ச்சிக்கு மின்தடையை அளிப்பதால் உயர்வெப்பநிலை அமைப்புகள், மின்னணு பீங்கானியல் மற்றும் கண்ணாடிகளில் பகுதிப்பொருளாகவும் (ஒரு துணைப்பொருளாக) இச்சேர்மம் பயன்படுகிறது.
    
## அமைப்பு
ஆறு ஒருங்கிணைவு உலோக மையங்களைக் கொண்ட ஒரு கனசதுர படிக அமைப்பை இசுக்காண்டியம் (III) ஆக்சைடு ஏற்றுள்ளது. (சமச்சீர் புள்ளிக் குழு: நான்முகம் (Th) , இடக்குழு: Ia3) இசுக்காண்டியம் – ஆக்சிசன் பிணைப்புகளின் இடைவெளி 2.159-2.071Å  அளவில் இருப்பதாக தூட்கோணல் பகுப்பாய்வு முடிவுகள் தெரிவிக்கின்றன.

## தயாரிப்பு
சுரங்கத் தொழிற்துறையால் தயாரிக்கப்படும் இசுக்காண்டியம் ஆக்சைடுதான் தூய்மித்த வடிவ இசுக்காண்டியம் ஆகும். தோர்ட்வெய்டைட்டு (Sc,Y)2(Si2O7) மற்றும் கோல்பெக்கைட் ScPO4·2H2O  போன்ற இசுக்காண்டியத் தாதுக்கள் அரிதாகவே கிடைக்கின்றன. மற்ற பல கனிமங்களில் சுவடளவிலான இசுக்காண்டியமே காணப்படுகிறது. எனவே இசுக்காண்டியம் ஆக்சைடு பெரும்பாலும் மற்ற தனிமங்களைப் பிரித்தெடுக்கும் போது உடன் விளை பொருளாகவே தயாரிக்கப்படுகிறது.

## இயற்பியல் பண்புகள்
இசுக்காண்டியம்(III) ஆக்சைடு ,6.0 எலக்ட்ரான் வோல்ட் ஆற்றல் இடைவெளி அல்லது பட்டை இடைவெளியைக் கொண்ட மின்கடத்தாப் பொருளாகும்
 
## வேதி வினைகள்
இசுக்காண்டியத்தின் வேதிப்பண்புகள் அனைத்தும் இசுக்காண்டியம்(III) ஆக்சைடில் இருந்தே தொடங்குகின்றன.
இசுக்காண்டியம்(III) ஆக்சைடை சூடுபடுத்தினால் பெரும்பாலான அமிலங்களுடன் வினைபுரிந்து நீரேற்றப் பொருட்களைக் கொடுக்கிறது. உதாரணமாக அதிகளவு ஐதரோ குளோரிக் நீர்க்கரைசலுடன் சேர்த்து சூடாக்கினால் ScCl3•nH2O என்ற வாய்ப்பாடு கொண்ட இசுக்காண்டியம்(III) குளோரைடைத் தருகிறது. அமோனியம் குளோரைடு முன்னிலையில் இதை ஆவியாக்கி உலர்த்துவதன் மூலம் நீரிலி வடிவத்தைப் பெறமுடியும். பின்னர் 300 முதல் 500 பாகை செல்சியசு வெப்பநிலைக்கு கலவையைச் சூடுபடுத்துவதால் அமோனியம் குளோரைடு பதங்கமாகி வெளியேறுகிறது. அமோனியம் குளோரைடு சேர்க்கப்படாவிட்டால் கலவை உலர்ந்த பிறகு நீரேறிய ScCl3•nH2O , கலப்பு ஆக்சிகுளோரைடாக மாறிவிடும்.

:Sc2O3 + 6 HCl + *x* H2O → 2 ScCl3·*n*H2O + 3 H2O
:ScCl3·*n*H2O + *n* NH<sub>4</sub>Cl → ScCl3 + *n* H2O + *n* NH<sub>4</sub>Cl

இவ்வாறே இசுக்காண்டியம்(III) முப்புளோரோமெத்தேன் சல்போனேட்டும் (திரிப்ளேட்டு) இதனுடன் தொடர்புடைய முப்புளோரோமெத்தேன் சல்போனிக் அமிலத்தில் (திரிப்ளிக் அமிலம்) இருந்து தயாரிக்கப்படுகிறது.

இசுக்காண்டியம்(III) ஆக்சைடை ஒடுக்க வினைக்கு உட்படுத்துவதன் மூலமாக உலோகநிலை இசுக்காண்டியம் தயாரிக்க முடியும். முதலில் இசுக்காண்டியம்(III) ஆக்சைடை இசுக்காண்டியம் புளோரைடாக மாற்றி பின்னர் இதனுடன் உலோக கால்சியம் சேர்த்தால் மேற்கண்ட ஒடுக்க வினை நிகழும். இச்செயல்முறை கிட்டத்தட்ட உலோக தைட்டானியம் தயாரிக்கப் பயன்படும் கிரோல் செயல்முறை போன்றதொரு முறையாகும். உயர் ஒரினவரிசை ஆக்சைடுகளான இட்ரியம் ஆக்சைடு மற்றும் இலந்தனம் ஆக்சைடுகள் போலல்லாமல், காரங்களுடன் சேர்ந்து இசுக்காண்டியம்(III) ஆக்சைடு இசுக்காண்டேட்டு உப்புகளை உருவாக்குகிறது. உதாரணம்: பொட்டாசியம் ஐதராக்சைடுடன் சேர்ந்து  உருவாதல். இசுக்காண்டியம்(III) ஆக்சைடு அலுமினியம் ஆக்சைடுடன் பல இயல்புகளில் ஒன்றுபட்டுள்ளது.

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
உளச்சிகிச்சை

**உளச்சிகிச்சை**, **உள மருத்துவம்** அல்லது **வசியத் துயில் முறை மருத்துவம்** (*Psychotherapy*) என்பது உளவியல் முறைப் பயன்பாடுகள் ஆகும். இவை குறிப்பாக, ஒரு நபரின் மாற்றத்திற்கும் விரும்பிய வழிகளில் பிரச்சினைகளை சமாளிப்பதற்கும், வழக்கமான தனிப்பட்ட தொடர்பு அடிப்படையின்போது பயன்படும் உளவியல் முறைகளாக அமைகின்றன. உளச்சிகிச்சை ஒவ்வொரு தனி நபரினதும் நல்வாழ்வையும் உள நலத்தையும் அதிகரிப்பதையும், தொல்லையான நடத்தைகளை, நம்பிக்கைகள், நிர்பந்தங்கள், எண்ணங்கள், அல்லது உணர்ச்சிகளை  குறைக்க அல்லது தீர்க்கவும், உறவுகள், சமூக செயல்பாட்டை மேம்படுத்தவும் இலக்காகக் கொண்டது. சில உளப் பிறழ்ச்சி நோய் தீர்த்தலுக்காகவென குறிப்பிட்ட உளச்சிகிச்சைகள் கருதப்படுகின்றன.

## உசாத்துணை

## வெளி இணைப்புகள்

*World Council for Psychotherapy
*Finding a Therapist Who Can Help You Heal HelpGuide.org, 2015
*How To Find A Good Therapist  PsychCentral, 2008
*Fundamentals Of Therapy series Psychology Today, 2008
*Therapy unlocked: a guide to finding the right therapist for you Irish Times, 2015
*How to find the right therapist  Stylist.co.uk, 2013
*When You Don't Know Where to Turn: A Self-diagnosing Guide to Counseling and Therapy Project Gutenberg, 2014

பகுப்பு:உளச்சிகிச்சை
பகுப்பு:கலந்தாய்வு
கரச்சு

**கராஜ்** (**Karaj**,   ) என்பது ஈரானின் அல்போர்சு மாகாணத்தின் தலைநகரம் ஆகும். கராஜ் 1.96 மில்லியன் மக்கள் தொகையைக் கொண்டு, தெகுரான், மசுகாத் மற்றும் இசுபகானுக்கு அடுத்ததாக உள்ள ஈரானின் நான்காவது மிகப்பெரிய நகரமாக விளங்குகிறது.

## மேற்கோள்கள்

பகுப்பு:ஈரானின் நகரங்கள்
வொலக்தா மாகாணம்

**வொலக்தா மாகாணம்** (*Vologda Oblast*, , **வொலக்கொட்ஸ்கயா ஓப்லஸ்த்**)  என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் வொலக்தா ஆகும். இதன் மக்கள்தொகை: 1,202,444 (2010 கணக்கெடுப்பு). பிராந்தியத்தின் பெரிய நகரம் செரிபோவிட்சு ஆகும். பெரிய உலோக ஆலை நிறுவனமான செவெர்ஸ்தாலின் இந்த மாகாணம் சார்ந்த தொழில் நிறுவனமாகும். வொலக்தா மாகாணம் பல வரலாற்று நினைவுச் சின்னங்களைக் கொண்டது.

## புவியியல்
வொலக்தா மாகாணத்தின் எல்லைகளாக வடக்கே அர்காங்கெல்சுக் மாகாணம், கிழக்கே கீரொவ் மாகணம், தென்கிழக்கே கொசுத்துரோமா மாகாணம், தெற்கே யாரோசிஉலாவ் மாகாணம், தென்மேற்கே துவெர், நோவ்கோரத் மாகாணம், மேற்கே லெனின்கிராத் மாகாணம், வடமேற்கே கரேலியா ஆகியன உள்ளன. வொலக்தா ஒப்லாஸ்து கிழக்கு ஐரோப்பிய சமவெளியில் அமைந்துள்ளது. இப்பிராந்தியம் காடுகளும் மலைப்பாங்கான நில அமைப்பும் கொண்டது.

## மக்கள் வகைப்பாடு
வொலக்தா ஒப்லாசுது மக்கள் தொகை: 1,202,444 ( 2010 கணக்கெடுப்பு );  1,269,568 ( 2002 மக்கள் தொகை கணக்கெடுப்பு );  1,353,870 ( 1989 மக்கள் தொகை கணக்கெடுப்பு .)

;இனக்குழுக்களின் விகிதாச்சாரம் (2010):
*உருசியர்கள் - 97.3%
*உக்ரைனியர்கள் - 0.7%
*பெலாரஷ்யர்கள் - 0.3%
*விப்ஸ் - 0.04
^மற்றவர்கள் - 1.7%
*58.511 மக்கள் குறித்து நிர்வாக தரவுத்தளங்களில் இனம் குறித்து தெரிவிக்கவில்லை.
***2012 முக்கிய புள்ளிவிவரம்**
*பிறப்பு: 16 678 (1000 ஒன்றுக்கு 13.9)
*இறப்பு: 18 013 (1000 ஒன்றுக்கு 15.0)
***மொத்த கருத்தரிப்பு விகிதம்:**
2009 - 1.61 | 2010 - 1.60 | 2011 - 1.68 | 2012 - 1.84 | 2013 - 1.85 | 2014 - 1.85 (எதிர்பார்ப்பு)

## சமயம்
2012 ஆண்டைய அதிகாரப்பூர்வ கணக்கெடுப்பின்படி, வொலக்தா மாகாணம் மக்கள்தொகையில் 29.5% உருசிய மரபுவழித் திருச்சபைச் சேர்ந்தவர்கள், 2% பொதுவான கிருத்தவர்கள், 1% கிழக்கு மரபுவழி திருச்சபையைச் சேர்ந்தவர்கள்,  1%  ஸ்லாவிக் பழங்குடி மதப்பிரிவினர், 1% பழைய நம்பிக்கையாளர்,  39% கடவுள் நம்பிக்கையுள்ள ஆனால் மத ஈடுபாடு அற்றவர்கள் 20%  நாத்திகர், 6.5% பிற மதத்தைச் சார்ந்தவர்களாகவோ அல்லது மதத்தைப்பற்றி குறிப்பிடாதவர்கள்.

## மேற்கோள்கள்

பகுப்பு:உருசியாவின் மாகாணங்கள்
சார்லசு அகத்தசு யங்

**சார்லசு அகத்தசு யங்** *(Charles Augustus Young)* (திசம்பர் 15, 1834 &ndash; ஜனவரி 4, 1908)  பெயர்பெற்ற அமெரிக்கச் சூரியக் கதிர்நிரலியல் வானியலாளர்களில் ஒருவர் ஆவார். இவர் சில நாட்கள் நிமோனியா காய்ச்சல் வாய்ப்பட்டு 1908 ஜனவரி 4 ஆம் நாளன்று தன் வீட்டில் இறந்தார். இவர் பல சூரிய மறைப்புகளைக் கண்டுள்ளார். சூரியக் கதிர்நிரலியலில் ஆய்வுகள் மேற்கொண்டார். இவர் 1872 ஆகத்ஹு 3 இல் கதிர்நிரல்மானி வழியாக சூரியகனல் உமிழ்வைக் கண்டார். மேலும் இது புவியின் காந்தப் புயலுடன் ஒருங்கமைந்த்தையும் கண்ணுற்றார்.

டார்மவுத் கல்லூரியில் பட்டம்பெற்ற இவர் அங்கு 1865 இல் பேராசிரியரானார். பிறகு அங்கே 1877 வரை பணிபுரிந்த பின்னர் பிரின்சிடன் பல்கலைக்கழகத்தில் சேர்ந்தார்.

இவர் நல்ல கல்வியாளர்; பல பரவலாகப் பயன்பட்ட பல வானியல் பாட நூல்களை இயற்றியுள்ளார். இவற்றில் வானியல் கையேடும் ஒன்றாகும்.  பல ஆண்டுகட்குப் பின்  ஃஎன்றி நோரிசு இரசலும் இரேமாண்டு சுமித் தூகானும் ஜான் குவின்சி சுடீவர்ட்டும் தாம் எழுதிய இருதொகுதி வானியல் நூலை *Astronomy: A Revision of Young’s Manual of Astronomy* எனத் தலைப்பிட்டனர்.

## காட்சி மேடை


File:CharlesAugustusYoung-Jerez-DSC03968.JPG|சார்லசின் கண்டுபிடிப்புகளில் ஒன்றின் பட்டயம்.


## மேற்கோள்கள்

## வெளி இணைப்புகள்

*
* The New Student's Reference Work/Young, Charles Augustus

பகுப்பு:1834 பிறப்புகள்
பகுப்பு:1908 இறப்புகள்
பகுப்பு:அமெரிக்க வானியலாளர்கள்
அபோதி பிராமணர்

**அபோதி பிராமணர்** *(Aboti Brahmin)* என்பவர்கள் பொது ஊழி 1228 இல் இந்தியாவின் இராஜஸ்தானில் வாழ்ந்த பிராமணர்கள் . இவர்கள்  கோவில் ஊழியர்களாகப் பணியாற்றிய ஊழியர்கள் என்றும் இவர்கள் துவாரகை இருந்து புலம்பெயர்ந்த இங்கு வந்து குடியேறியிருக்க வேண்டும் என்றும் கூறப்படுகிறது . இன்று, அவர்கள் குசராத் மாநிலத்தில் காணப்படுகின்றனர் சிலர் கோவில் ஊழியர்களாக உள்ளனர்.  கிருஷ்ண ஜெயந்தி எனப்படும் இந்துமதத் திருவிழாவின் போது, துவாரகாவில் உள்ள துவாரகாதீசர் கோயிலில் இவர்கள் பூசை செய்கின்றனர்.

## மேற்கோள்கள்

## உசாத்துணை
*
*
*
*
*
*
*

பகுப்பு:குஜராத் மக்கள்
பகுப்பு:இராசத்தான் மாநில சாதிகள்
தங்க மகன் (2015 திரைப்படம்)

**தங்க மகன்** என்பது வேல்ராஜ் இயக்கத்தில் 2015ஆம் ஆண்டில் வெளியாகிய ஒரு தமிழ்த் திரைப்படமாகும். தனுஷ், சமந்தா ருத் பிரபு, எமி ஜாக்சன் ஆகியோர் இத்திரைப்படத்தில் முக்கிய வேடங்களில் நடித்துள்ளனர். 2015 மார்ச் மாதத்தில் படப்பிடிப்பு தொடங்கப்பட்ட இத்திரைப்படம் 2015 திசம்பர் 18 அன்று வெளியாகியது.

## நடிகர்கள்
* தனுஷ் - தமிழ் 
* எமி ஜாக்சன் - ஏமா இடிசோசா
* ஹேமத் பிரபு - மனோசதி
* சமந்தா ருத் பிரபு - யமுனா 
* ராதிகா 
* சதிஷ்
* கே. எஸ். ரவிக்குமார்
* ஜெயப்பிரகாஷ்
* எம். எஸ். பாஸ்கர்

## ஒலிப்பதிவு

அனிருத் ரவிச்சந்திரன் இசையமைத்த இத்திரைப்படத்தின் பாடல்கள் 2015 நவம்பர் 27 அன்று வெளியாயின. 

## மேற்கோள்கள்

## வெளியிணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சமந்தா நடித்த திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
நெனெத்து தன்னாட்சி வட்டாரம்

** நேனித்து தன்னாட்சி வட்டாரம்** ( **Nenets Autonomous Okrug** ; Nenets: Ненёцие автономной ӈокрук, *Nenyotse avtonomnoy ŋokruk*) எனப்படுவது ரஷ்ய கூட்டாட்சி அமைப்பைச் சேர்ந்த  (தன்னாட்சி பிராந்தியம் )  இதன் நிர்வாக மையம் நார்யன்-மார். இந்தப் பிராந்தியத்தின் பரப்பளவு 176,700 சதுர கிலோ மீட்டர் (68,200 சதுர மைல்) மக்கள் தொகை 42,090 ( 2010 கணக்கெடுப்பு )  உருசியாவின் தன்னாட்சி பிராந்தியங்களில் குறைந்த மக்கள் தொகை கொண்டது இந்தப் பிராந்தியம்.

## நிலவியல்
இந்தப் பகுதி ஆர்க்டிக் சூழலியலைக் கொண்ட கடும் வெப்பநிலையும் தனிப்பட்ட நிலவியலும் கொண்டு, பிராந்தியம் தனிப்பட்ட அம்சங்களுடன் உள்ளது.  இந்தப் பிராந்தியத்தில் பனிக்கரடிகள்  காணப்படுகின்றன. இந்தத் தன்னாட்சிப் பிராந்தியம் சுமார் 177,000 சதுர கி.மீ. பரப்பளவு கொண்டுள்ளது,  இது சுவிச்சர்லாந்தைவிட பரப்பளவில்  நான்கு மடங்கு பெரியதாகும். வடக்கில் இருந்து தெற்காக  320 கி.மீட்டரும்,  கிழக்கில் இருந்து மேற்காக  950 கி.மீ. உள்ளது.

## பொருளாதாரம்
இதன் பொருளாதாரம் மொத்த பிராந்தியத்தின் தொழில்களில்  99%  எண்ணெய் மற்றும் எரிவாயு எடுத்தலை அடிப்படையாக உள்ளது. பிராந்தியத்தில் உள்ள எண்ணெய் மற்றும் எரிவாயு எடுக்கும் தொழில் மொத்த உள்நாட்டு உற்பத்தி (2001 ஆம் ஆண்டு) 65% வகித்தது, ஆனால் 2005 ஆம் ஆண்டு 80% என்று வளர்ச்சி கண்டது.

## மக்கள் வகைப்பாடு
பிராந்தியத்தின் மக்கள் தொகை விவரம்: 42,090 ( 2010 கணக்கெடுப்பு ); 41,546 ( 2002 மக்கள் தொகை கணக்கெடுப்பு );  54,840 ( 1989 மக்கள் தொகை கணக்கெடுப்பு .)

***இன குழுக்கள் விகிதாச்சாரம்**
*2010 கணக்கெடுப்பின்படி கீழ்கண்டவாறு இனக் கலவை இருந்தது:
*உருசியர்கள் : 66.1%
*நினித்ஸ் : 18.6%
*கோமி மக்கள்: 9%
*மற்றவர்கள்: 6.3%

## மேற்கோள்கள்


பகுப்பு:உருசியா
இசுக்காண்டியம் பன்னிருபோரைடு

**இசுக்காண்டியம் பன்னிருபோரைடு** *(Scandium dodecaboride)* என்பது ScB12 என்ற மூலக்கூற்று வாய்ப்பாடு கொண்ட அனல்தாங்கும் உலோக போரைடு ஆகும். 

## தொகுப்புமுறை தயாரிப்பு
7:1 என்ற விகிதத்தில் போரான் தூள் மற்றும் இசுக்காண்டியம் தூள் இரண்டையும் சேர்த்து 2500 பாகை செல்சியசு வெப்பநிலைக்கு பிளாசுமா தீவட்டி அல்லது அதற்கு இணையான அமைப்பால் சூடுபடுத்தி பின்னர் குளிர் நீரால் வெப்பம் தணித்து அடர் ஐதரோ குளோரிக் அமிலத்தால் கழுவி இசுக்காண்டியம் பன்னிருபோரைடைத் தயாரிக்கலாம்.

## படிகவியல்
முதன் முதலில் ScB12 கனசதுரப் படிக அமைப்பில் காணப்படுவதாக அறிவிக்கப்பட்டது. பின்னர் நடைபெற்ற ஆய்வுகள் இச்சேர்மம் நான்முக வடிவம் கொண்டிருப்பதாக தெரிவித்தன. ( ஓர் அலகுக்கூட்டில் a = 522 பைக்கோ மீட்டர் c = 735 பைக்கோ மீட்டர்) மிகச் சமீபத்திய ஆய்வுகளில் இசுக்காண்டியம் பன்னிருபோரடைடு உண்மையில் கனசதுர படிக அமைப்பிலுள்ளது என்றும் ஆனால் இதற்கு நிலைப்புத்தன்மை தேவை என்றும் விவரிக்கப்பட்டுள்ளது. 

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:போரைடுகள்
ஜோனாகி

ஜோனாகி (அசாமிய மொழி:জোনাকী), அசாமிய மொழியில் அச்சடிக்கப்பட்ட நாளேடாகும். இது கொல்கத்தா, குவகாத்தி ஆகிய நகரங்களில் வெளியானது. ஜோனாகி என்ற சொல்லுக்கு நிலவொளி என்று பொருள்.

அசாமிய மொழி வளர்ச்சிக் குழு என்ற இலக்கிய அமைப்பு இந்த நாளேட்டை வெளியிட்டது. லட்சுமிநாத் பெஸ்போர்னா, ரத்னாதர் பருவா, ராமகாந்தா பர்காகட்டி, குணானன் பருவா, கானஷாம் பருவா ஆகிய முன்னணி அசாமிய எழுத்தாளர்களும் இந்த இதழில் எழுதியுள்ளனர்.

## சான்றுகள்

பகுப்பு:அசாமிய மொழி
பகுப்பு:அசாமில் ஊடகங்கள்
பகுப்பு:அசாமிய இலக்கியம்
வேல்ராஜ்

**ஆர்.வேல்ராஜ்** ஓர் இந்தியத் திரைப்பட இயக்குநர், ஒளிப்பதிவாளர் ஆவார். தமிழ், மலையாளம், இந்தி திரைப்படங்களில் பங்காற்றி வருகிறார். மதுரை  மாவட்டம் கூத்தியார்குண்டு எனும் கிராமத்தைச் சேர்ந்த இவர், பொல்லாதவன், ஆடுகளம், எங்கேயும் எப்போதும் உள்ளிட்ட திரைப்படங்களை ஒளிப்பதிவு செய்தும், வேலையில்லா பட்டதாரி, தங்க மகன் உள்ளிட்ட திரைப்படங்களை இயக்கியும் உள்ளார்.

## வாழ்க்கைக் குறிப்பு
### தொடக்ககால வாழ்க்கை
### திரை வாழ்க்கை

## பங்காற்றிய திரைப்படங்கள்
### ஒளிப்பதிவாளராக

### இயக்குநராக

## பெற்ற விருதுகள்

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:மதுரை மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:இந்தியத் திரைப்பட ஒளிப்பதிவாளர்கள்
பன்சன் வினை

**பன்சன் வினை** (*Bunsen reaction*) என்பது தண்ணீர், கந்தக டைஆக்சைடு மற்றும் அயோடின் ஆகியன வினைபுரிந்து கந்தக அமிலம் மற்றும் ஐதரசன் அயோடைடு உருவாகும் வேதி வினையைக் குறித்து விவரிக்கிறது.
 
: 2H2O + SO2 + I2 → H2SO4 + 2HI

ஐதரசன் உற்பத்தி செய்யும் கந்தக அயோடின் சுழற்சியில் இவ்வினையே முதல் படிநிலையாகும். விளைபொருட்கள் இரண்டு நீர்க்கரைசல் அடுக்குகளாக பிரிந்து நிற்கின்றன. கந்தக அமிலம் மேல் அடுக்கில் மிதந்தபடியும், ஐதரசன் அயோடைடும் வினையில் ஈடுபடாத அயோடினும் சேர்ந்த கலவை கீழ்ப்பகுதியிலும் பிரிந்துள்ளன. பொதுவாக இவ்விரண்டு அடுக்குகளும் கலக்காதது போலத் தோன்றினாலும் சிறிதளவு கந்தக அமிலம் ஐதரசன் அயோடைடுடனும், சிறிதளவு அயோடின் கந்தக அமிலத்துடனும் கலந்துதான் இருக்கும். இதனால் தேவையில்லாத பக்க வினைகள் நிகழ்கின்றன. ஒரு வினையில் கந்தகம் வீழ்படிவாக்கப்படுகிறது. இதனால் வினை நிகழ் கலனுக்கு பெரும் இடையூறு ஏற்படுகிறது. 1853 ஆம் ஆண்டில் இராபர்ட் புன்சன் இவ்வினையைக் கண்டறிந்ததால் வினைக்கு இப்பெயர் சூட்டப்பட்டது. 
  
காரல் பிசர் தரம்காணல் ஆய்வுக்கு இவ்வினையே அடிப்படையாகும்.
 
போதுமான அளவு உயர் வெப்பநிலையில் அடர் கந்தக அமிலம், ஐதரசன் அயோடைடுடன் வினைபுரிந்து அயோடின், கந்தக டை ஆக்சைடு, தண்ணீர் முதலானவற்றைக் கொடுக்கும் என்பதை கவனத்தில் கொள்ள வேண்டும். நைட்ரசன் மற்றும் ஐதரசன் சேர்ந்து அமோனியா உருவாதல் போன்ற பல வினைகள் மீள் வினைகளாகும். லீ சாட்டிலியர் தத்துவத்தின் படி தேவையான விளை பொருளை நீக்குவதன் மூலமாக வேதிச் சமநிலையைக் கட்டுப்படுத்தி சாதகமான பொருட்களை பெறமுடியும்.

## மேற்கோள்கள்

பகுப்பு:கனிம வேதி வினைகள்
பகுப்பு:பெயர் வினைகள்
நல உரிமை

**நல உரிமை** என்பது ஒருவருக்கு எங்கிருந்தாலும் இருக்கும் அடிப்படை நலத்துக்கான உரிமை ஆகும்.  இது ஒரு பொருளாதார, சமூக, பண்பாட்டு உரிமை ஆகும்.  இந்த உரிமை உலக மனித உரிமைகள் சாற்றுரை, அனைத்துலக பொருளாதார சமூக பண்பாட்டு உரிமைகள் உடன்படிக்கை, மாற்றுத்திறனாளிகள் உரிமைகள் தொடர்பான உடன்படிக்கை உட்பட்ட பல்வேறு அனைத்துலக உடன்படிக்கைகள் ஊடாக நிலைநாட்டப்பட்டுள்ளது.  எனினும் இந்த உரிமையை நிறைவேற்றுவது தொடர்பாக நாட்டுக்கு நாடு வேறுபாடுகள் உண்டு.

## மேற்கோள்கள்


பகுப்பு:நலம்
பகுப்பு:மனித உரிமைகள்
கஸ்தூரி ராஜா

**கஸ்தூரி ராஜா** (*
Kasthuri Raja') [[இந்தியா|இந்தியத்]] [[திரைப்பட இயக்குநர்]], தயாரிப்பாளர்,  இசையமைப்பாளர் ஆவார். [[மதுரை மாவட்டம்|தேனி மாவட்டத்தைச்]] சேர்ந்தவராவார். [[செல்வராகவன்]], நடிகர் [[தனுஷ் (நடிகர்)|தனுஷ்]] ஆகியோர் இவருடைய மகன்களாவர். இவரது திரைப்படங்கள் பெரும்பாலும் கிராமக்கதையைப் பின்னணியாகக் கொண்டு அல்லது இளைஞர்களின் தடுமாற்றங்களைப் பற்றியே அமைந்துள்ளன.

== வாழ்க்கைக் குறிப்பு  ==
[[தேனி மாவட்டம்|தேனி மாவட்டத்தில்]] மல்லிகாபுரம் என்ற குக்கிராமத்தில் இராமசாமி நாயுடுவிற்கும் ரங்கம்மாவிற்கும் மகனாகப் பிறந்தவர். இவர் [[கே. எஸ். கோபாலகிருஷ்ணன்]], [[விசு]] ஆகிய இயக்குநர்களிடம் உதவி இயக்குநராக இருந்தார். [[ராஜ்கிரண்]] மூலம் [[என் ராசாவின் மனசிலே]] படத்தில் இயக்குநரானார். ஏற்கனவே [[ஆர். கிருஷ்ணமூர்த்தி]] என்னும் புகழ் பெற்ற இயக்குநர் இருந்ததால் ராஜ்கிரண் இவரின் பெயரை மாற்றக்கூறினார். அதனால் இவரின் [[குலதெய்வம்|குலதெய்வங்களான]] மங்கம்மா, கஸ்தூரியம்மா பெயரில் இருந்து *கஸ்தூரி ராஜா'' என்று தனது பெயரை மாற்றிக்கொண்டார். இவர் தொடர்ந்து ஆத்தா உன் கோயிலிலே, நாட்டுப்புறப் பாட்டு, வீரத்தாலாட்டு, எட்டுப்பட்டி ராசா, வீரம் விளைஞ்ச மண்ணு, என் ஆச ராசாவே உட்பட நிறைய படங்களை இயக்கியவர். இவரின் படங்கள் பெரும்பாலும் மண் மணம் வீசும் படங்களாக இருக்கும். இயக்குநர் செல்வராகவன், நடிகர் தனுஷ் ஆகியோர் இவரின் மகன்களாவர்.

## திரைப்படங்கள்
### இயக்குநராக
 

### நடிகராக
 

### பாடலாசிரியராக
 

### தயாரிப்பாளராக
 

## அரசியல்
2015 ஆம் ஆண்டு அமித் சா முன்னிலையில்  பாஜகவில் இணைந்தார். இவர் தற்போது தமிழக பாஜக மாநிலச் செயற்குழு உறுப்பினரில் ஒருவராக உள்ளார்.

## மேற்கோள்கள்
 

## வெளி இணைப்புகள்
*

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:தேனி மாவட்ட மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னைத் திரைப்பட இயக்குநர்கள்
இசுக்காண்டியம்(III) குளோரைடு

**இசுக்காண்டியம்(III) குளோரைடு** *(Scandium chloride)* என்பது ScCl3  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் உயர் உருகுநிலை அயனிச் சேர்மம் ஆகும். நீர் உறிஞ்சும் திறன் கொண்டிருக்கும் இச்சேர்மம் தண்ணீரில் நன்றாக கரைகிறது. பிரதானமாக ஆய்வுப்பணி ஆய்வகங்களில் இசுக்காண்டியம்(III) குளோரைடு பயன்படுகிறது. நீரிலி வடிவம் மற்றும் அறுநீரேற்று வடிவம் ஆகிய இரண்டு வடிவங்களிலும் காணப்படும் இசுக்காண்டியம்(III) குளோரைடு வர்த்தகரீதியாகவும் விற்பனை செய்யப்படுகிறது.

## இயற்பியல் பண்புகள்
ScCl3  அடுக்கு BiI3  நோக்குருவில் எண்முக இசுக்காண்டியம் மையங்கள் கொண்ட தோற்றத்தில் படிகமாகிறது. 900 கெல்வின் ஆவிநிலையில் ஒருறுப்பான ScCl3 சேர்மம் ஒரு முக்கியமான சேர்மமாக விளங்குகிறது. இருபடி சேர்மமான Sc2Cl6  சேர்மம் தோராயமாக 8 சதவீதமும் காணப்படுகிறது. ஒருறுப்பு ScCl3 சேர்மம் சமதள அமைப்பிலும் இருபடி ScCl3 சேர்மம் ஒவ்வொரு இசுக்காண்டியம் அணுவும் நான்கு ஒருங்கிணைவுகள் கொண்டு இரண்டு குளோரின் அணு பாலங்களுடன் காணப்படுவதாக மின்னணு விளிம்புவிலகல் நிறமாலை பகுப்பாய்வு தெரிவிக்கிறது. 

## வேதியியல் பண்புகள்
குறை கார ஈந்தணைவியான நான்கைதரோபியுரோனுடன் ScCl3 வினை புரிந்து வெண்மை நிற ScCl3(THF)3 படிகங்களைத் தருகிறது. இப்படிகங்களின் அணைவுக் கரைசல் கரிம இசுக்காண்டியம் சேர்மங்கள் தயாரிக்கும் தொகுப்பு வினைகளில் பயன்படுத்தப்படுகிறது. பன்னிரு சல்பேட்டு உப்பாகவும் ScCl3 சேர்மத்தை மாற்ற முடியும். இதனை இலூயிக் அமில - பரப்புவினை இணைந்த வினையூக்கியாகப் பயன்படுத்த ஆய்வுகள் நடைபெறுகின்றன.

### ஒடுக்க வினை
இசுக்காண்டியம்(III) குளோரைடு மற்றும் இதர உப்புகளைப் பயன்படுத்தி பிசர் எட் ஆல் முதலில் உலோக இசுக்காண்டியம் தயாரித்தார். இதற்காக எளிதில் உருகும் இசுக்காண்டியம்(III) குளோரைடுடன் எளிதில் உருகும் இசுக்காண்டிய  உருகலை 700 முதல் 800 பாகை செல்சியசு வெப்பநிலைக்கு சூடுபடுத்தினார்

S. ScCl3  இசுக்காண்டியத்துடன் வினைபுரிந்து பல எண்ணிக்கையிலான ScCl, Sc7Cl10, Sc2Cl3, Sc5Cl8 மற்றும் Sc7Cl12. போன்ற குளோரைடுகளைத் தருகிறது. இங்கு இசுக்காண்டியம் ScCl3 என்ற சேர்மத்தைத் தருகிறது. இதில் ScIICl3− நேரியல் சங்கிலிகள் சேர்ந்து உருவான ScIICl6 எண்முகப் பகிர்வுகள் காணப்படுகின்றன.

## பயன்கள்
சில ஆலைடு விளக்குகள், ஒளியியல் இழைகள், மின்னணு மட்பாண்டம், மற்றும் லேசர் எனப்படும் சீரொளி முதலியவற்றில் இசுக்காண்டியம்(III) குளோரைடு காணப்படுகிறது. 

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
ஆளுமை உளவியல்

**ஆளுமை உளவியல்** (*Personality psychology*) என்பது ஆளுமை பற்றியும் தனிநபர்களிடையே அதனுடைய வேறுபாடுகள் பற்றியும் ஆராயும் உளவியற் கிளையாகும். இதனுடைய பரப்புக்கள் பின்வருவனவற்றைக் கருத்திற் கொண்டது:

*  ஓர் தனிநபரின் ஒத்திசைவான படத்தையும் அவருடைய முக்கிய உளவியல் செயல்முறையையும் கட்டுதல்
* தனிநபரின் உளவியல் வேறுபாடுகளை விசாரணை செய்தல்
* மனித இயல்பையும் தனிநபர்கள் இடையேயான உளவியல் ஒற்றுமைகளையும் விசாரணை செய்தல்

"ஆளுமை" ஒரு நபர் மூலம் செயலாற்றும் திறனும் பண்புகளின் ஒழுங்கமைக்கப்பட்ட தொகுப்பாக, பல்வேறு சூழ்நிலைகளில் தங்கள் சூழல்கள், அறிதிறன்கள், உணர்ச்சிகள், ஊக்கங்கள், நடத்தை அறிவியல்கள் என்பவற்றில் செல்வாக்குச் செலுத்துகிறது. "ஆளுமை" என்பதற்கான ஆங்கிலப் பதமான "*personality*" என்பது இலத்தீன் சொல்லான *பேர்சொனா* (*persona*) என்பதிலிருந்து உருவானது. மூல இலத்தீன் சொல் முகமூடி என்ற பொருளைக் கொண்டது.

மேலும், சிந்தனையின் உருமாதிரி, உணர்வுகள், சமூக இணக்கங்கள், நடத்தைகள் என்பவற்றையும் ஆளுமை குறிப்பதோடு, காலப்போக்கில் உறுதியாக வெளிக்காட்டியதுடன், ஒருவரின் எதிர்பார்ப்பு, சுய உணர்வுகள், மதிப்புகள் ஆகியவற்றில் மிகவும் செல்வாக்குச் செலுத்துகிறது. மேலும், இது மற்றவர்களிடம் மனித எதிர்ச்செயல், பிரச்சனைகள், மன அழுத்தம் ஆகியவற்றையும் கணித்துள்ளது.

## உசாத்துணை

## வெளி இணைப்புகள்
*Northwestern University-led collaboration between personality psychologists worldwide to "attempt to bring information about current personality theory and research to the readers of the World Wide Web"
*Scientific theoretical-methodological and applied psychological journal "Personality Psychology" 
*Personality Theories
*Trait Emotional Intelligence: EI as personality
*Personality: Theory & Perspectives – Individual Differences 
*Personality Synopsis at the Virtual Psychology Classroom 
*Holland's Types
*Henry A. Murray and Clyde Kluckhohn, Personality in Nature, Society, and Culture (1953)
*What is Personality Psychology? 

பகுப்பு:நடத்தை அறிவியல்கள்
பகுப்பு:ஆளுமை
போய்த்தா

**போய்த்தா** என்று அழைக்கப்படும் பெரிய அளவிலான கப்பல்கள், பண்டைய கலிங்க நாட்டில் உருவாக்கப்பட்டிருந்தன. அன்றைய கலிங்க நாட்டின் பகுதிகளாக இருந்த ஒடிசாவும், மேற்கு வங்காளம். ஆந்திரப் பிரதேசம் ஆகிய மாநிலங்களின் சில பகுதிகளும் இருந்தன. அந்த நாட்டின் கடற்கரைப் பகுதிகளில் இத்தகைய பெரும் கப்பல்கள் பயன்படுத்தப்பட்டன. வணிகர்கள் இவற்றில் ஏறி தென்கிழக்காசியா வரை பயணித்தனர்.

## கட்டுமானம்

இந்த கப்பல்களை கட்டுவதற்கான விதிகளும், முறையும் யுக்திகல்பதரு என்ற சமசுகிருதம் நூலில் எழுதப்பட்டிருந்தன. மரங்களை பயன்படுத்தி போஜராஜர் பல கப்பல்களை கட்டியதாக மாதளாபாஞ்சி குறிப்பிடுகிறது. சிலிகா ஏரிக்கு அருகில் உடைந்த மரத்துண்டுகளும், உடைந்த கருவிகளும் கிடைத்துள்ளன. இவற்றில் இருந்து கோளாபாய் என்ற இடம் கப்பல் கட்டும் மையமாக செயல்பட்டதை அறிய முடிகிறது.

## பாலி யாத்திரை

இந்தோனேசியாவின் பாலிக்கு கடற்பயணம் மேற்கொண்ட கலிங்கத்து வணிகர்களை நினைவுகூரும் பண்டிகையே பாலி யாத்திரை. இந்நாளில் ஒரிய மக்களும், அவர்தம் குழந்தைகளும் மரம், பேப்பர் உள்ளிட்டவற்றில் செய்த பொம்மைக் கப்பல்களை செய்து நீரில் விடுவர். இந்த பொம்மை கப்பல்களில் விளக்கு ஏற்றப்பட்டிருக்கும்.

## சான்றுகள்

பகுப்பு:ஒரியப் பண்பாடு
பகுப்பு:கப்பல்கள்
பகுப்பு:ஒடிசாவின் வரலாறு
யூபா அன்டனோவ் ஏ.என் நேர்ச்சி 2015

**யூபா ஏ.என்-12 வானூர்தி விபத்து 2015** *(2015 Juba Antonov An-12 crash)*, இது நவம்பர் 4, 2015 ஆம் ஆண்டு தெற்கு சூடான் தலைநகர் யூபாவில் வெள்ளை நைல் பகுதியில் ஏற்பட்டது.  இந்த விபத்தின்போது 6 வானூர்தி சேவைப் பணியாளர்கள், 12 பயணிகள் *(அல்லது கூடுதலாக) (வேறுபட்ட மூலங்கள்)* இருந்துள்ளனர். நம்பகத்தக்க மூலத்தின்படி 37 நபர்கள் இவ்விபத்தில் பலியாகியுள்ளனர். மேலும் இந்நிகழ்வில் ஒரு இளம் பயணரும், மற்றும் ஒருவயது பெண் குழந்தையும் உயிருடன் இருந்தது கண்டறியப்பட்டது.

## விபத்து விவரம்
விபத்துக்குள்ளான இவ்வானூர்தி, தெற்கு சூடான் தலைநகர் யூபா சர்வதேச வானூர்தி தளத்திலிருந்து, வடகிழக்கு பிராந்தியத்திலுள்ள எண்ணெய் வயலான பலோய்ச் வானூர்தி தளம் (Paloich Airport) நோக்கிப் புறப்பட்டது. யூபா வானூர்தி தளத்தின் 13 ஆம் எண் ஓடுபாதையில் மேலேறிய அவ்வானூர்தி, சிறிது நேரத்தில் எதிர்த்திசையிலுள்ள 1100 மீட்டர் (3600 அடி) உயரமுள்ள ஒரு மலையை கடந்து வெள்ளை நைல் நதியின் பகுதியில் விபத்தானதாக மூலத்தில் உள்ளது.

தென் சூடான் அதிகாரிகளின் அறிக்கைப்படி, பெருமளவில் எண்ணெய் வயல் பணியாளர்கள் பயணித்ததால் வானூர்தி பெருஞ்சுமையாக இருந்துள்ளது. தென் சூடான் அரசாங்கத்தின் செய்தித் தொடர்பாளர் ஒருவர், குழுவில் குறைந்தது 18 நபர்கள்  இருந்ததாக கூறினார். ஆரம்பத் தகவல்களின்படி, பலி எண்ணிக்கை பல்வேறாக இருந்தது. ஆனால் தென் சூடானின் போக்குவரத்து அமைச்சர், குஒங் தன்ஹியர் கத்லோக் (Kuong Danhier Gatluak) மொத்தம் 37 நபர்கள் பலியானதாக அறிக்கையில் தெரிவித்தார். சம்பவத்தின்போது, வானூர்தி சேவைப் பணியாளர்கள் குழுவில் ஐந்து ஆர்மேனியர்களும், உருசியர் ஒருவரும் உள்ளடக்கியதாக காணப்படுகிறது. முதற்கட்ட தகவல்படி, மூன்று பயணிகள் உயிர் தப்பியதாகவும், அம்மூவரில் ஒருவர், அவருக்கு சம்பந்தமற்ற 13-மாத கைக்குழந்தை ஒன்றை கையிலேந்தியபடி இருந்துள்ளார். பின்பு, மூவரில் ஒருவர் வைத்தியசாலையில் இறந்துள்ளார். அவர், சேவைப் பணியாளரில் ஒருவரென மூலத்தில் உள்ளது.

## வானூர்தி விவரம்
விபத்துக்குள்ளான இவ்வானூர்தி, 1971 ஆம் ஆண்டு தாட்கண்ட் வானூர்தி தயாரிப்பு சங்கம் (Tashkent Aviation Production Association (TAPA) எனும் கூட்டுக் குழுவால் உருவாக்கப்பட்டதாகும். சுருக்கமாக, ஏ.என்-12 வானூர்தி என்றழைக்கப்படும் இந்த வானூர்தி, ஆன்டோனோவ் ஏ.என்-12 பி.கே (Antonov An-12BK) பெயருடைய இது, ஒரு சரக்கு வானூர்தியாகும். இ.ஒய்-406 (EY-406) எம்.எஸ்.என் 01347704 ( msn 01347704) (தாஜிகிஸ்தான்), என்ற பதிவுற்ற இச்சரக்கு வானூர்தி, நேச சேவைகள் வரையறை (Allied Services Ltd) எனப்படும் தளவாடங்கள் நிறுவனம், குத்தகை அடிப்படையில் தஜிகிஸ்தான் ஆசியா எய்ர்வேசு வான் போக்குவரத்து நிறுவனத்தால், தெற்கு சூடான் யூபா வானூர்தி தளத்தில் இயக்கி வந்ததாக மூலத்தின் மூலம் அறியப்பட்டது.

## மேற்கோள்கள்

## புற ஊடக இணைப்புகள்
* எயர் லைனர் நெட் -இணைய இணைப்பு-திசம்பர் 23 2015
* [ஒன் இந்தியா தமிழ்-தெற்கு சூடானில் சரக்கு விமானம்-Published: Wednesday, நவம்பர் 4, 2015, 20:30 IST-இணைய இணைப்பு:-19 நவம்பர் 2015]
* தினமணி-தெற்கு சூடானில் விமான விபத்து: 40 பேர் பலி-By dn, ஜூபா First Published : 04 நவம்பர் 2015 04:01 PM IST-இணைய இணைப்பு:-19/12/2015

பகுப்பு:2015 இல் வானூர்தி விபத்துகளும் நிகழ்வுகளும்
ஜெப்ரி ஹெல்டெபிரான்ட்

**ஜெப்ரி ஹெல்டெபிரான்ட்** (*Jeffery Hildebrand*) இவர் அமெரிக்காவில் இயங்கிவரும் ஹில்கார்ப் எண்ணெய் மற்றும் இயற்கை எரிவாயு நிறுவனத்தின் நிறுவனர், தலைவர் மற்றும் தலைமை நிர்வாக அதிகாரியாக உள்ளார்.

## மிகையூதியம்
இவரின் நிறுவனம் 5 ஆண்டுகளில் வருமானம் இரண்டு மடங்காக உயர்ந்தால் நிறுவனத்தில் பணிபுரியும் 1,381 ஊழியர்களுக்கும் யாரும் கணிக்க முடியாத மிகையூதியம்(bonus) தருவதாகக் கூறினார். அதேபோல் 2015 ஆம் ஆண்டு டிசம்பர் மாதம் அனைத்து ஊழியர்களுக்கும் சமமாக 67 லட்சம் ரூபாய் போனஸ் கொடுத்து அசத்தினார்.
## மேற்கோள்கள்

பகுப்பு:1959 பிறப்புகள்
பகுப்பு:அமெரிக்கத் தொழிலதிபர்கள்
பகுப்பு:வாழும் மக்கள்
முஞ்சிறை

**முஞ்சிறை** என்பது இந்தியாவில் கன்னியாகுமரி மாவட்டத்தின் விளவங்கோடு வட்டத்திலிருக்கும் ஊராட்சி ஒன்றியத்திலுள்ள ஒரு  கிராமம் ஆகும்.

## விவரங்கள்
முஞ்சிறை ஊராட்சி ஒன்றியத்துக்குட்பட்ட கீழ்க்காணும் ஊராட்சிகளில் முஞ்சிறை ஊராட்சியும் ஒன்று.
#சூழால்
#முஞ்சிறை
#தூத்தூர்
#அண்டிக்குழி
#மான்காடு
#நடுக்காவு
#வாவறை
#மெதுகும்மல்
#பைங்குளம்
#விளாத்திதுறை
#குளப்புரம்.

மேற்கண்ட முஞ்சிறை ஊராட்சியில் முஞ்சிறை கிராமம் அடங்கியுள்ளது.

## மேற்கோள்கள்


பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
மேல்புறம்

**மேல்புறம்** என்பது இந்தியாவில் கன்னியாகுமரி மாவட்டத்தில் விளவங்கோடு வட்டத்திலிருக்கும் ஊராட்சி ஒன்றியம் மற்றும் கிராம ஊராட்சி ஆகும்.

## ஊராட்சிகள்
மேல்புறம் ஊராட்சி ஒன்றியத்துக்குட்பட்ட ஊராட்சிகள்
#தேவிகோடு
#மாங்கோடு
#புலியூர்சாலை
#விளவங்கோடு
#மலையடி
#மருதங்கோடு
#வியன்னூர்
#மஞ்சாலுமூடு
#முழுகோடு
# வெள்ளங்கோடு

## மேற்கோள்கள்


பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
பொதுவுடைமைச் சட்டம்

**பொதுவுடைமைச் சட்டம்** (, ) தனிநபர்களுக்கும் அரசிற்கும் இடையான தொடர்பினை உட்படுத்திய பாகங்களைக் கொண்ட சட்டமாகும். பொதுவுடைமைச் சட்டத்தில் அரசியல் அமைப்புச் சட்டம், நிர்வாகச் சட்டம், வரிச் சட்டம், குற்றவியல் சட்டம் ஆகியனவும் இதேபோன்று எல்லா நடவடிக்கைச் சட்டங்களும் உட்படும். பொதுவுடைமைச் சட்டத்தில், கட்டளையிடுவதற்கான விதிமுறைகள் காணப்படும். தனிநபர்களுக்கு இடையான தொடர்பினைக் குறிப்பிடும் சட்டங்கள் தனியுடைமைச் சட்டத்தின் கீழ் வரும்.

## மேற்கோள்

பகுப்பு:சட்டம்
பலிகீர்

**பலிகீர்** (**Palikir**, ) என்பது மேற்கு பசுபிக் கடலில் அமைந்துள்ள மைக்குரோனீசியக் கூட்டு நாடுகளின் தலைநகரம் ஆகும்.  2009இன் மதிப்பீட்டின் அடிப்படையில் மொத்த நாட்டின் மக்கள் தொகை 106,487ஆக இருக்க இதன் மக்கள் தொகை 7000 ஆகும். இது பொன்பெய் தீவின் வடமேற்காக அமைந்துள்ளது. இது பவளப் பாறைகளைக் கொண்டுள்ள கடலால் சூழப்பட்டுள்ளது. பொன்பெய் தீவின் மிகப்பெரிய குடியிருப்பான கொலோனியாவிற்கு வடகிழக்காக அமைந்துள்ளது.

## மேற்கோள்கள்

பகுப்பு:தலைநகரங்கள்
பகுப்பு:மைக்குரோனீசியக் கூட்டு நாடுகள்
பகுப்பு:ஓசியானியா தலைநகரங்கள்
பாலுணர்வுள முன்னேற்றம்

பிராய்ட் உளவியலில், **பாலுணர்வுள முன்னேற்றம்** அல்லது **பாலுணர்வுள வளர்ச்சி** அல்லது **பாலுணர்வுள அபிவிருத்தி** (*psychosexual development*) என்பது உளநிலைப் பகுப்பாய்வு பாலியல் தூண்டலின் மைய அடிப்படைக்கூறு ஆகும். இது மனித இருத்தலில், பிறப்பு முதல் ஐந்து படிநிலைகளில் வளர்ந்த, ஓர் உள்ளுணர்வு சிற்றின்ப உணர்ச்சி உடமையைத் தூண்டும் விடயமாகும். ஒவ்வொரு படிநிலையாகிய வாய்வழிப் படிநிலை, குதவழிப் படிநிலை, பாலுணர்வுப் படிநிலை, மறைவான படிநிலை, பாலுறுப்புப் படிநிலை என்பன பாலுணர்வைத் தூண்டும் பகுதிகளினால் தனிச்சிறப்பாய் அமைந்துள்ளதோடு, அவை சிற்றின்ப உணர்ச்சித் தூண்டலின் மூலமாகவும் உள்ளன. ஒரு பிள்ளை ஏதாவது பாலுணர்வுள முன்னேற்றப் படிநிலைக்கான பாலியல் விரக்தி தொடர்புபட்ட அனுபவத்தைப் பெறுமாயின், அப்பிள்ளை  பதகளிப்பு அனுபவத்தைப் பெறக்கூடும். இது முதிர்பருவத்தில் மன பிறழ்வு செயற்பாடான உளவழி நரம்பு நோயாக தொடரக்கூடும் என சிக்மண்ட் பிராய்ட் முன்மொழிந்தார்.

## மேற்கோள்கள்

பகுப்பு:அபிவிருத்தி உளவியல்
பகுப்பு:பிராய்ட் உளவியல்
பாகுலாகி ஆறு

**பாகுலாகி ஆறு** (*Bakulahi River*, , ) என்பது இந்திய நாட்டின் உத்திரப் பிரதேச மாநிலத்தில் இருக்கும் ரேபரேலி மாவடத்தில் பாரத்பூர் ஏரியில் தோன்றுகிற ஒரு ஆறாகும். இந்நதியின் கரையெங்கும் விவசாய நிலப்பகுதி மிகுதியாகவும் மக்கள் அடர்த்தி அதிகமாகவும் காணப்படுகிறத

## வரலாறு

பாகுலாகி ஆறு மிகப்பழமையான ஒரு ஆறாகும். வேதங்களிலும் பண்டைய இதிகாசங்களான இராமாயணம் மற்றும் மகாபாரத்திலும் இந்நதியைப் பற்றிய குறிப்புகள் உள்ளன. பண்டைய காலத்திலும் வரலாற்றிலும் பால்குனி என்றழைக்கப்பட்ட இந்நதி தற்பொழுது பாகுலாகி ஆறு என்று அழைக்கப்படுகிறது. இந்த ஆற்றில் அதிகமாக மணலும் கூழாங்கற்களும் காணப்படுவதால் பாலுகினி  என்ற பெயராலும் அழைக்கப்படுகிறது.

## தோற்றம்

பாரத்பூர் ஏரியில் தோன்றுகிற இந்நதி உத்திரப் பிரதேச மாநிலத்தில் இருக்கும் ரேபரேலி மாவடத்திற்கும் பிரத்தாப்புகர் மாவடத்திற்கும் இடையில் பாய்ந்து, மந்தாட்டா வட்டம் காயூர்னி கிராமத்தில் கோமதியாற்றின் துணை ஆறான சாய் நதியில் கலக்கிறது.

## மேற்கோள்கள்

பகுப்பு: ரேபரேலி மாவட்டம்
பகுப்பு: உத்தரப் பிரதேச ஆறுகள்
மீக்காத்

***மிக்காத்*** (*Mīqāt*, ( "ஒரு குறிப்பிட்ட இடம்" எனப் பொருள்) எனப்படுவது ஹஜ் அல்லது உம்றா எனப்படும் புனிதப் பயணமாக மக்கா செல்லும் புனிதப் பயணிகள் இஹ்றாம் (புனிதப் பயணிகள் ஆடை) அணிய வேண்டிய ஒரு குறிப்பிட்ட எல்லையாகும். மக்காவை வந்தடைய ஐந்து இடங்களை முகம்மது நபி குறித்துள்ளார். இந்தியா மற்றும் தூரகிழக்கு நாடுகளில் இருந்து வரும் பயணிகளின் வசதிக்காக ஆறாவது இடம் பின்னர் ஏற்படுத்தப்பட்டது.

ஐந்து மீகாதுகள் பின்வருமாறு:

***துல் ஹுலைபாஹ்** (*Dhu'l-Hulayfah*) - இது மதினாவிலிருந்து 9கிலோ மீட்டர், மெக்காவிலிருந்து 450கிலோ மீட்டர் தொலைவில் உள்ளது. மதீனாவில் இருந்து செல்லும் புனிதப் பயணிகள் இதனூடாக வருவர்.
***ஜுஹ்பாஹ்** (*Juhfah*) - இது மெக்காவிலிருந்து வடமேற்கு திசையில் 190 கி.மீ. தூரத்தில் உள்ளது. சிரியாவில் இருந்து வரும் பயணிகள் இதனூடாக வருவர்.
***கர்ன் அல்–மனாசில்** (*Qarnu 'l-Manāzil*) - இது மெக்காவிலிருந்து கிழக்கு திசையில் 90 கி.மீ. தொலைவில் உள்ள ஒரு மலைப் பகுதி. சவூதி அரேபியாவின் மத்திய பகுதியான நஜ்துவில் இருந்து பயணிகள் இந்த மீகாதிற்கு வருவர்.
***யலம்லம்** (*Yalamlam*) - மெக்காவிலிருந்து தென்கிழக்கு திசையில் 50 கி.மீ. தொலைவில் உள்ள ஒரு மலைப் பகுதி. யெமன் நாட்டின் திசையிலிருந்து செல்லும் பயணிகள் இந்த மீகாதிற்கு வருவார்கள். கடல் வழியாக வரும் சீனா, சப்பான், இந்திய, பாக்கித்தான் இசுலாமியர்களும் இதனூடாக வருவர்.
***தத் இர்க்** (*Zāt-i-'Irq*) - மெக்காவிலிருந்து வடகிழக்கு திசையில் 85 கி.மீ. தூரத்தில் உள்ளது. ஈராக், ஈரான் நாடுகளின் திசையிலிருந்து மெக்காவிற்கு செல்லும் இசுலாமியர்கள் இந்த மீகாதிற்கு வருவார்கள்.

இஹ்றாம் இல்லாமல் இவ்விடங்களைத் தாண்ட எவரும் அனுமதிக்கப்படுவதில்லை.

## மேற்கோள்கள்

*

பகுப்பு:மக்கா
பகுப்பு:ஹஜ்
வரைகலை நூலகம் (தொழில்நுட்பம்)

**வரைகலை நூலகம்** (*Graphics library*) என்பது கணினித் திரையில் காட்சிகளைக்காட்டுவதற்கு உருவாக்கப்பட்ட ஒரு நிரலாக்க நூலகம் ஆகும். இது பொதுவாக வழக்கமான வரைகலை செயல்பாடுகளை கையாள ஈடுபடுத்தப்படுகின்றது. இது முழுமையாக மையச் செயற்பகுதியில் (CPU) செயல்படக்கூடியது, பதிக்கப்பட்ட அமைப்புகளில் பொதுவானது.  வரைகலை செயலி அலகினால் (GPU) செயல்படுத்தப்படுகின்றது. இதை பயன்படுத்துவதன் மூலம் ஒரு நிரலால் திரையில் காட்சிகளை கொண்டுவர முடியும். இது, இந்த நிகழ்ச்சி நிரல்களை உருவாக்கும் மற்றும் கையாளும் நிரலாளருக்கு உதவுகின்றது. மேலும் அவர்களுக்கு வரைகலை நிரலை உருவாக்க அனுமதிக்கின்றது. இது முக்கியமாக கணினி விளையாட்டுக்களில் பயன்படுகின்றது.

சில நூலகங்கள் ஜி.எல் (G.L) எனும் பெயரைப் பயன்படுத்துகின்றன, குறிப்பாக திறந்த ஜி எல், வலை ஜி எல்.

## உதாரணங்கள்
* கைரோ வரைகலை
* கிளட்டர்
* டிரக்ட்எக்ஸ் (மைக்ரோசொப்ட் நிறுவனத்தால் உருவாக்கப்பட்ட நூலகம், விண்டோஸ் இயங்குதளங்களிலும் எக்ஸ் பாக்சிலும் இயங்கக்கூடியது)
* எம்வின் (ஒரு பதிக்கப்பட்ட வரைகலை நூலகம்)
* மேசா முப்பரிமாணம்  (திறந்த ஜி எல்லை செயல்படுத்தும் நூலகம்)
* மினி ஜி.எல். (சில முழுமையற்ற திறந்த ஜி எல் செயலாக்கங்கள்)
* திறந்த இன்வென்ட்டர்
* திறந்த இஸ்கியா
* கியூ டீ (ஒரு பல் இயங்குதள நிரல் கட்டமைப்பு)
* எஸ்.எப்.எம்.எல்
* எளிய நேரடி ஊடக அமைப்பு
* இஸ்கியா வரைகலை நூலகம்

## மேற்கோள்கள்

பகுப்பு:கணினி வரைகலை
டாட்டா சமூக அறிவியல் கழகம்

**டாட்டா சமூக அறிவியல் கழகம்** (*Tata Institute of Social Sciences*) இந்தியாவில் உள்ள மும்பையில் அமைந்து உள்ளது. மேலும் இதன் வளாகங்கள் ஐதராபாத், குவகாத்தி, துல்ஜாபூர் ஆகிய இடங்களிலும் செயல்படுகின்றது.

## வரலாறு
டாட்டா சமூக அறிவியல் கழகம் தோராப்ஜி டாட்டா சமூக சேவை பட்டதாரிப் பள்ளியாக 1936ஆம் ஆண்டு தொடங்கப்பட்டது. இதுவே இந்தியாவில் முதல் சமூக சேவை பள்ளி ஆகும். இதுவே 1944 ஆம் ஆண்டு தற்பொது உள்ள டாடா சமூக அறிவியல் கழகமாகப் பெயர் மாற்றம் பெற்றது. 1964ல் இக்கல்வி நிறுவனம் பல்கலைக்கழக மானியக் குழுவினால் ஒரு நிகர்நிலைப் பல்கலைக்கழகம் என அறிவிக்கப்பட்டது

பகுப்பு:இந்தியப் பல்கலைக்கழகங்கள்
2.0 (திரைப்படம்)

**2.0** அல்லது முன்னதாக **எந்திரன் 2** என்பது சங்கர் இயக்கத்தில் 2018 ஆம் ஆண்டில் தமிழ் மற்றும் இந்தியில் வெளியான ஒரு இந்திய அறிபுனை திரைப்படமாகும். 2010 ஆம் ஆண்டில் வெளியான எந்திரன் திரைப்படத்தின் தொடர்ச்சியாக வெளிவரும் இத்திரைப்படத்தில் ரஜினிகாந்த், அக்சய் குமார், எமி ஜாக்சன் ஆகியோர் முக்கிய வேடங்களில் நடித்துள்ளனர். சுபாஸ்கரன் அல்லிராஜாவின் லைக்கா புரொடக்சன்சு தயாரித்தது. 2015 டிசம்பர் 16 அன்று சென்னையில் துவக்க விழாவுடன் படப்பிடிப்பு தொடங்கப்பட்டுள்ளது. இத்திரைப்படமானது 29 நவம்பர், 2018 அன்று வெளியானது.

## நடிகர்கள்
* ரஜினிகாந்த் - வசீகரன் மற்றும் சிட்டி 
* அக்சய் குமார்
* எமி ஜாக்சன்
* சுதன்ஷு பாண்டே
* கலாபவண் ஷாஜான்
* ரியாஷ் கான்
* ஐஸ்வர்யா ராய் பச்சன் - சனா

## தயாரிப்பு
இலங்கையைச் சேர்ந்த தொழிலதிபர் சுபாஸ்கரன் அல்லிராஜாவிற்கு சொந்தமாக சென்னையில் இயங்கிவரும் லைக்கா புரொடக்சன்சு திரைப்பட தயாரிப்பு நிறுவனம் இப்படத்தை தயாரிக்கிறது. 2014 ஆம் ஆண்டில் வெளியான கத்தி திரைப்படத்தினை இந்நிறுவனமே தயாரித்திருந்தது.

## ஒளிப்பதிவு
இத்திரைப்படத்தின் முந்தைய பகுதியான எந்திரன் திரைப்படத்திற்கு இசையமைத்த ஏ. ஆர். ரகுமான் இப்படத்திற்கும் இசையமைக்கிறார். இப்படத்தில் ஒரு பாடல் மட்டுமே போதும் எனவும், பிறகு தேவைப்பட்டால் மேலும் பாடல்களைப்பற்றி யோசிக்கலாம் என இயக்குநர் முடிவெடுத்துள்ளார். இப்படத்திற்கு ஒலி வடிவமைப்பினை ரசூல் பூக்குட்டி செய்துள்ளார்.  அமெரிக்காவில் 2019 ஆம் ஆண்டு பிப்ரவரி மாதம் 17 ஆம் நாள் 66 வது ஆண்டு கோல்டன் ரீல் விருதுகள் வழங்கும் விழா நடைபெற உள்ளது. சிறந்த ஒலி வடிவமைப்பிற்கான வெளிநாட்டுத் திரைப்படங்களுக்கான விருதுக்காக 2.0 பரிந்துரைக்கப்பட்டுள்ளது.

## படப்பிடிப்பு
பிப்ரவரி 29, 2016 அன்று சென்னையில் ஒரு பெரிய ஆயுத வண்டி வருவது போன்ற காட்சியை படமாக்கினர்.

## பாடல்கள்
ஏ. ஆர். ரகுமான் இசையமைத்துள்ள இத்திரைப்படத்தில் 2 பாடல்கள் இடம்பெற்றுள்ளன. திரைப்படத்தில் ஒரு பாடல் மட்டுமே இடம்பெறும். இத்திரைப்படத்தின் பாடல்கள் 2017 அக்டோபர் 27 அன்று துபாய் நகரின் பூர்ஜ் அல் அராப்பில் வெளியானது.

#### தமிழ்ப் பாடல்கள்

#### தெலுங்குப் பாடல்கள்

#### இந்திப் பாடல்கள்

## மேற்கோள்கள்

## வெளியிணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:தமிழ் அறிபுனைத் திரைப்படங்கள்
பகுப்பு:ஷங்கர் இயக்கிய திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
ரெஜினா கசாண்ட்ரா

**ரெஜினா கசாண்ட்ரா** (*Regina Cassandra*) இவர் இந்திய நடிகை ஆவார். இவர் தமிழ், தெலுங்கு, கன்னட, இந்தி மொழித் திரைப்படங்களில் நடித்து வருகின்றார். ''கண்ட நாள் முதல்'' திரைப்படத்தின் மூலம் திரையுலகுக்கு அறிமுகமான இவர் *சிவா மனசுலோ ஸ்ருதி* (2012) என்ற தெலுங்கு படத்தில் நடித்தமைக்காக 2012ம் ஆண்டிற்கான சைமாவின் சிறந்த அறிமுக நடிகை விருதைப் பெற்றார்.

## ஆரம்ப வாழ்க்கை
ரெஜினா  13 டிசம்பர் 1990இல் சென்னையில் பிறந்தார். இவரின் தாய் மொழி தமிழ் ஆகும். சென்னையிலுள்ள  பெண்கள் கிறித்தவக் கல்லூரியில் உளவியலில் இளங்கலை பட்டம் பெற்றார்.

*ஸ்பிலாஷ்* என்ற ஒரு குழந்தைகளின் தொலைகாட்சி ஒலிபரப்பு நிறுவனத்தில் ஒன்பது வயதாக இருந்த போது தொகுப்பாளராக பணிபுரிந்தார். பல குறும்படங்களில் நடித்துள்ளார். குறிப்பாக பாலாஜி மோகனின் காதலில் சொதப்புவது எப்படி என்ற குறும்படத்தில் நடித்தார். பின்னர் இப்படம் 2012 இல் அதே பெயரில் முழு நீளப்படமாக உருவாக்கப்பட்டது.

## திரைப்பட வாழ்க்கை
பிரசன்னா மற்றும் லைலா நடித்து 2005ம் ஆண்டு வெளியான ''கண்ட நாள் முதல்'' திரைப்படத்தில் லைலாவின் தங்கையாக லதா என்ற கதைமாந்தராக அறிமுகமானார். 2006்ம் ஆண்டு அழகிய அசுரா திரைப்படத்தில் தேங்காய் சீனிவாசனின் பேரனான நடிகர் யோகியுடன் இணைந்து நாயகியாக நடித்தார். ஆதித் அருணுடன் மாலை பொழுதின் மயக்கத்திலே படத்தில் நடித்தார், பின்னர் அப்படம் புதிய நடிகர்கள் நடித்து தாமதமாக 2012 இல் வெளிவந்தது.

2010ம் ஆண்டு இயக்குநர் கே .எம் .சைதன்யா இயக்கத்தில் வெளியான *சூர்யகாந்தி* என்ற கன்னடத் திரைப்படத்தில் நடிகர் சேதன் குமாரின் இணையாக அறிமுகமானார். 2012ம் ஆண்டு *சிவா மனசுலோ ஸ்ருதி* என்ற என்ற திரைப்படத்தின் மூலம் தெலுங்கில் அறிமுகமான போது *[[தென்னிந்திய சர்வதேசத் திரைப்பட விருதுகள்|இரண்டாவது தென்னிந்திய சர்வதேச திரைப்பட விருதுகளில்]]* சிறந்த அறிமுக நடிகை என்ற விருதை வென்றார்.

அதை தொடர்து 2013ம் ஆண்டு விமல், சிவகார்த்திகேயன் மற்றும் பிந்து மாதவி நடித்த கேடி பில்லா கில்லாடி ரங்கா என்ற திரைப்படத்தில் சிவகார்த்திகேயனின் இணையாக நடித்தார். அந்தப்படம் மதிப்புரைஞர்களாலும் பார்வையாளர்களாலும் பாராட்டப் பெற்றது. அதே ஆண்டு அவர் நடித்து வெளியான நிர்ணயம் என்ற படம் கலவையான மதிப்புரையைப் பெற்றது.

2019ம் ஆண்டு *எக் லடுகி கோ தேக்கா தோ ஐசா லகா* என்ற திரைப்படத்தின் மூலம் இந்தித் திரைத்துறையில் அறிமுகமானார.

2022ம் ஆண்டு வெளியான ராக்கெட் பாய்ஸ் என்ற வலைதொடரில் மிருணாளினி சாராபாயாக நடித்து இணையத்திரையில் அறிமுகமானார்.

## திரைப்படங்கள்

## சான்றுகள்

## வெளி இணைப்புகள்
* 
* Official Twitter

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
ஆர்மோன் மருத்துவம்

**ஆர்மோன் மருத்துவம் அல்லது இயக்குநீர் மருத்துவம்** () என்பது ஆர்மோன் என்றறியப்படும் இயக்குநீரைப் பயன்படுத்திச் செய்யப்படும் ஒரு மருத்துவச் சிகிச்சை முறை. ஆர்மோன்கள் என்பவை நாளமில்லா சுரப்பிகளில் தோற்றுவிக்கப்படும் மிக முக்கியமான  வேதிப்பொருட்களாகும். இவை உடலின் பல பகுதிகளிலும் பயன்படுகின்றன. சூல்பை, தைராய்டு, பிசூட்டரி போன்றவை மிக முக்கியமான ஆர்மோன் சுரப்பிகளாகும். புற்றுநோய் மருத்துவத்தில் ஆர்மோன்கள் முக்கியப் பங்கினை வகிக்கின்றன.
எனினும் ஆர்மோன் மருத்துவம் முதல்நிலை மருத்துவமுறை ஆகாது. அறுவை மருத்துவம், கதிர் மருத்துவம் ஆகியவற்றைத் தொடர்ந்து ஆர்மோன் மருத்துவம் மேற்கொள்ளப்படுகிறது.

## வேறுபாடு
சில வேளைகளில் ஆர்மோனின் அளவு குறையும் போது அதனை ஈடுசெய்ய ஆர்மோன்கள் பரிந்துரைக்கப்படுகின்றன. இது ஆர்மோன் ஈடுசெய் மருத்துவம் எனப்படும். ஆர்மோன் மருத்துவமும் ஆர்மோன் ஈடுசெய் மருத்துவமும் முற்றிலும் மாறுபட்டவையாகும். இவை இரண்டினையும் ஒன்றெனக் கருதக்கூடாது. எடுத்துக்காட்டாக ஆர்மோன் ஏற்கும் மார்பகப்புற்றுநோய்க்கும் ஏற்காத மார்பகப்புற்றுநோய்க்கும் தனித்தனி மருந்துகள் உள்ளன.

## மார்பகப்புற்றுநோய் சிகிச்சை
முலைப்புற்றுக்கு இரு வழிகளில் ஆர்மோன் மருத்துவம் மேற்கொள்ளப்படுகிறது. 
# எசுட்ரசன் ஆர்மோனின் அளவை உடலில் குறைப்பது
# எசுட்ரசன் செயல்பாட்டினைக் கட்டுப்படுத்துவது

பெரும்பகுதி எசுட்ரசன் சூலகங்களில்  உற்பத்தியாகின்றது. எசுட்ரசன் ஏற்புநிலை மார்பகப்புற்றை வளரச் செய்கின்றது. எனவே எசுட்ரசனின் அளவைக் குறைப்பது அல்லது தடுப்பது மார்பகப்புற்று வளருவதையும், மறுபடியும் வளருவதையும் தடுக்க உதவும். இந்த மருந்துகள் எசுட்ரசன் ஆர்மோனை ஏற்காத மார்பகப்புற்று நோயாளிகளிடம் பயன்தராது.

எசுட்ரசனைக் குறைக்கச் சிலவேளைகளில் சூலகங்களும் பாலோப்பியன் குழாய்களும் அறுவைமூலம் நீக்கப்படுகின்றன. டமாகிசிபென், லிட்டரசால், பாக்டிடாக்செல் போன்ற மாத்திரைகள் மார்பகப்புற்று நோயாளிகளுக்குப் பரிந்துரைக்கப்படுகின்றன.

## புராசுடேட் புற்றுநோய் சிகிச்சை
புராசுடேட் புற்று வளர டெசுட்டோசுடரான் என்ற இயக்குநீர் உதவுகிறது. இந்த இயக்குநீர் சுரப்பதைக் கட்டுப்படுத்த விரைநீக்கம் செய்யப்படுவதுண்டு.

## உசாத்துணைகள்
* பாபா அணு ஆய்வு மையக்குறிப்பு

## சான்றுகள்

பகுப்பு:மருத்துவம்
பகுப்பு:அறுவை மருத்துவம்
பாகுலாகி பாலம்

**பாகுலாகி பாலம்** *(Bakulahi Bridge)* என்பது இந்திய நாட்டின் உத்தரப்பிரதேச மாநிலத்தில் உள்ள பிரத்தாப்புகர் மாவட்டத்தையும் அலகாபாத் மாவட்டத்தையும் இணைக்கின்ற பாலமாகும். கத்ரா குலாப் சிங் நகரில், அந்நகருக்கு குறுக்காகக் கட்டப்பட்டிருக்கும் இப்பாலம் பாகுலாகி புல் அல்லது பாகுலாகி புல் சங்கி என்ற பெயர்களாலும் அழைக்கப்படுகிறது. பாகுலாகி பாலம் 1989 ஆம் ஆண்டில் கட்டப்பட்டது ஆகும்.

## படக்காட்சியகம்

File:Bakulahi Bridge.jpg|பாகுலாகி பாலம், கத்ரா குலாப் சிங்
File:Bakulahi.jpg|பாகுலாகி ஆறு, கத்ரா குலாப் சிங்
File:Bakulahi Bridge, Katra Gulab Singh.jpg|பாகுலாகி பாலம், கத்ரா குலாப் சிங்


## மேற்கோள்கள்

பகுப்பு:உத்தரப் பிரதேசத்தில் பாலங்கள்
பகுப்பு:அலகாபாத் மாவட்டம்
ஆஜ் தக்

**ஆஜ் தக்** என்பது இந்தியில் செய்தியை ஒளிபரப்பும் தொலைக்காட்சி சேவை ஆகும். ஆஜ் தக் என்ற சொல்லுக்கு இன்று வரை என்று பொருள். இந்த தொலைக்காட்சி, செய்தி வழங்கு சிறந்த தொலைக்காட்சிக்கான விருதை 12 முறை பெற்றுள்ளது. 2006ஆம் ஆண்டில் வெளியான [பிபிசி], [ராய்ட்டர்ஸ் கணிப்புகளின்படி, இந்தியர்கள் அதிகம் சுட்டிக்காட்டும் நம்பகத்தன்மை உடைய தொலைக்காட்சியாக ஆஜ் தக் இடம் பெற்றுள்ளது.

## மேலும் காண்க
* இந்திய தொலைக்காட்சி அலைவரிசைகள் பட்டியல்

## சான்றுகள்

## இணைப்புகள்
* ஆஜ் தக்

பகுப்பு:இந்தியத் தொலைக்காட்சி
பகுப்பு:இந்தி ஊடகங்கள்
பகுப்பு:1999 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
சோய் மின்ஹோ

**சோய் மின்ஹோ** () (பிறப்பு: 9 டிசம்பர் 1991) என்பவர் ஒரு தென் கொரியா நாட்டு நடிகர் ஆவார். இவர் டு த பியூட்டிஃபுல் யூ, மெடிக்கல்டாப் டீம் போன்ற தொடர்களில் நடித்ததன் மூலம் பரிட்சயமான நடிகர் ஆனார். இவர் பல பாடல்களும் பாடியுள்ளார் என்பது குறிப்பிடத்தக்கது.

## வெளி இணைப்புகள்
*SM Entertainment Official website
*Shinee Official website 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
டாட்டா அடிப்படை ஆராய்ச்சி கழகம்

**டாட்டா அடிப்படை ஆராய்ச்சி கழகம்** (*Tata Institute of Fundamental Research*) இந்தியாவின் மும்பை மற்றும்  ஐதராபாத் நகரங்களில் அமைந்துள்ளது இங்கு அடிப்படை கணிதம் மற்றும் அறிவியலில் ஆராய்ச்சி மேற்கொள்கின்றது. இந்த ஆராய்ச்சி கழகம் மும்பையின் கொலாபா மற்றும் ஐதராபாத்தின் நரசிங் பகுதியில் அமைந்துள்ளது. இது ஒரு நிகர்நிலை பல்கலைக்கழகம் மற்றும் இந்திய அரசின் அணுசக்தித் துறையின் கீழ் செயல்படுகிறது. இந்தியாவின் சிறந்த ஆராய்ச்சி மையங்களில் ஒன்றாக இவை கருதப்படுகிறது. மேலும் இங்கு பிரதானமாக இயல் அறிவியல், கணிதம், உயிரியல் அறிவியல் மற்றும் கோட்பாட்டியல் கணினி அறிவியலிலும் ஆய்வு நடத்துகிறது.

## வரலாறு
1944ஆம் ஆண்டில் ஓமி யெகாங்கிர் பாபா இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர், இவர் அறிவியல் ஆராய்ச்சி கழகம் அமைக்க நிதி உதவி கோரி சர் தோராப்ஜி டாடா அறக்கட்டளைக்கு கடிதம் எழுதினார். அப்போதைய டாடா குழுமத்தின் தலைவராக ஜெ. ர. தா. டாட்டா ஆதரவுடன் 1 ஜூன் 1945இல் டாட்டா அடிப்படை ஆராய்ச்சி கழகம் நிறுவப்பட்டது, மற்றும் ஓமி யெகாங்கிர் பாபா அதன் முதல் இயக்குனாரக நியமிக்கப்பட்டார். தற்போது மும்பையில் செயல்படும் இக்கழகம் தொடக்கதில் பெங்களூரில் உள்ள இந்திய அறிவியல் கழக வளாகத்தில் செயல்பட்டது. கொலபாவில் உள்ள இக்கழகத்தின் புதிய வளாகம் சிகாகோ நகரை சார்ந்த  கட்டிடக் கலைஞர் ஹெல்முட் பார்ட்ஸ் அவர்களால் வடிவமைக்கப்பட்டது மேலும் 1962 ஆம் ஆண்டு ஜனவரி 15 ம் தேதி பிரதமர் ஜவகர்லால் நேரு அவர்களால் திறந்து வைக்கப்பட்டது.

## பிரபல முன்னாள் மாணவர்கள்
* ஓமி யெகாங்கிர் பாபா, அணுக்கரு இயற்பியலாளர், இவர் இந்திய அணுக்கருவியலின் தந்தை என்றும் அழைக்கப்படுகிறர்.
* ரஞ்சன் ராய் டேனியல் (1923–2005), டாட்டா அடிப்படை ஆராய்ச்சி கழகத்தின் முன்னாள் கூடுதல் இயக்குநர் மற்றும் பத்ம பூஷன் விருது பெற்றவர்.
* ஹரிஷ்-சந்திரா, கணிதவியலாளர்
* அசோக் கேம்க, அரசு ஊழியர்
* எம். எஸ். ரகுநாதன், கணிதவியலாளர்
* பி. வி. ஸ்ரீகன்டன், வானியற்பியலாளர் மற்றும் பத்ம பூஷன் விருது பெற்றவர்.

## மேற்கோள்கள்

## வெளி இணைப்புகள்

* 
* Interview with former TIFR Chairman Prof. M. Barma recorded at the Institute in January 2015 by Astrotalkuk.org

பகுப்பு:இந்திய ஆய்வுக் கழகங்கள்